IBM: arccal a Linux felé
Az IBM május 7-10. között San Francisco-ban tartotta fejlesztõi világkonferenciáját, a developerWorks-öt. A konferencia középpontjában a nyílt szabványokon alapuló fejlesztés és az integráció állt.
A résztvevõk a legújabb Linux, XML és Java alapú megoldásokról cseréltek tapasztalatot. Kiemelt figyelmet szenteltek a kis- és középvállalkozások informatikai igényinek. A témák között szerepelt az internet-alapú szolgáltatások irányítása, már meglévõ üzleti adatok és alkalmazások web-re vitele s az e-business legújabb stratégiái.

Az eseményhez kapcsolódva az IBM elindította a "Gyorsítsd a Linuxodat" (Speed-start your Linux app) programját.A cég ingyenes CD-n bocsátja a fejlesztõk rendelkezésére számos, Linux alapon futó szoftverének tesztpéldányát és fejlesztõeszközét, melyekhez díjmentes online továbbképzést és támogatást biztosít. Ennek célja, hogy elõsegítse linuxos alkalmazások kidolgozását a legkülönfélébb szektorok, köztük a kereskedelmi, a pénzügyi, távközlési, ipari ágazat számára. Az elkészült programokhoz az IBM marketing- és értékesítési támogatást nyújt, valamint megjelenteti õket "globális megoldások" könyvtárában.

A fejlesztõk inspirálására alakította ki az IBM webszolgáltatás-demó bemutatóit, melyek szintén a developerWorks oldalról érhetõk el. Ezen keresztül webszolgáltatási példákat tettek elérhetõvé, az azokat mûködtetõ szoftverek teljes dokumentációjával. Tanulmányozható egy képzeletbeli videoközpont, amely online kölcsönzési szolgáltatásokat kínál vevõinek, valamint egy idõjárás jelentéseket szolgáltató oldal.

Az ügyfeleik és beszállítók felé interneten is nyitó, a webszolgáltatásokat alkalmazó cégek számára egyre komolyabb nehézséget okoz, hogy a több év alatt kiépített, nem egységes szerkezetû IT rendszerek elemei nehezen dolgoznak együtt. Gyakran elõfordul, hogy a különbözõ osztályok IT infrastruktúrája egymástól elszigetelten mûködik. Ez megemeli a költségeket, többlet feladatot ró a munkatársakra. A jövõben ezért komoly piaci lehetõséget rejtenek magukban az egységesítés lehetõségét megteremtõ, a szabványokat megfelelõen támogató alkalmazások. AZ IBM a San Francisco-i konferencián jelentette be, hogy új  WebSphere Application Server Version 5 szoftverével a különbözõ, számítógépesített folyamatok, mint például az ügyfélmenedzsment, a vállalatirányítási rendszerek és az adatbázisok hatékonyan összekapcsolhatók, s könnyen kinyerhetõk a szükséges információk.
Ajánlat:
Intel developerWorks
IBM Linux arc